கேள்வி: எழுதிங்கள் என்பது என்ன?
பதில்: எழுதிங்கள், கொங்கு பெண் மக்களுக்கு தொன்று தொட்டு செய்யப்பெறும் இனச்சடங்கு. கொங்கு நாட்டு சீர் முறைகளில் ஒன்று. கோவில் திருக்குடமுழுக்குகளிலோ, திருமணம் உள்ளிட்ட விசேஷங்களிலோ, கோலாகல சீராக எழுதிங்கள் சீர் செய்யப்படுகிறது. பெண்ணின் பெருமையையும் பிறந்த குல முக்கியத்துவத்தையும் சகோதரத்துவதுடன் சீர் வழி வழங்கும் வழக்கம் கொங்கு நாட்டில் உள்ளது.
கேள்வி: எழுதிங்கள் - நீராடல் பற்றி நீங்கள் என்ன அறிந்துள்ளீர்கள்?
பதில்: சீர் செய்துகொள்ளும் பெண்ணைக் கிழக்குப் பார்த்து அமரவைத்து மூன்று செம்பு தண்ணீர் ஊற்றி நெய்யுடன் சேர்த்து பிசைந்த சோற்றை நெற்றியில் மூன்று முறை தேய்த்து, பின்னர் நீராட்டுவர்.
கேள்வி: எழுதிங்கள் - ஆக்கை பொடுதல் பற்றி தகவல் சொல்.
பதில்: செஞ்சோற்று உருண்டைகளை இடம் வலமாக மூன்று முறை சுற்றி மூன்று திசைகளில் இடுவர். அருமைக்காரர் மற்றும் முன்பே எழுதிங்கள் செய்துகொண்ட பெண்கள் இருவர் ஆகிய மூவரும் இச்சடங்கைச் செய்கின்றனர்.
கேள்வி: எழுதிங்கள் - குழவிக்கல் எடுத்தல் என்பது என்ன?
பதில்: கணவனின் தங்கை அல்லது அண்ணனின் மனைவி அல்லது எழுதிங்கள் சீர் பெற்ற மங்கையர் குழவிக்கல் எடுத்து சடங்கு செய்வர்.